A Bizottság határozata

(1994. július 27.)

a 79/542/EGK, a 92/260/EGK, a 93/195/EGK és a 93/197/EGK tanácsi határozatnak a törzskönyvezett lovak Makaóból, Malajziából (félsziget) és Szingapúrból történő behozatalára, ideiglenes behozatalára és újbóli beléptetésére irányadó állat-egészségügyi feltételek tekintetében való módosításáról

(94/561/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/36/EGK irányelvvel [1] módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [2] és különösen annak 12., 13., 15. és 16. cikkére, valamint 19. cikkének ii. pontjára,

mivel a legutóbb a 94/310/EGK bizottsági határozattal [3] módosított 79/542/EGK tanácsi határozat [4] jegyzéket állított össze azon harmadik országokról, amelyekből a tagállamok szarvasmarhafélék, sertések, lófélék, juh és kecske, friss hús és húsipari termékek behozatalát engedélyezik;

mivel a törzskönyvezett lovak ideiglenes behozatalára, ideiglenes kivitelt követő újbóli beléptetésére, valamint behozatalára irányadó egészségügyi feltételeket és az állatorvosi bizonyítvány kiállítását a legutóbb a 94/453/EK határozattal [5] módosított 92/260/EGK [6], 93/195/EGK [7] és 93/197/EGK [8] bizottsági határozatok határozták meg;

mivel a Makaóban, Malajziában (félsziget) és Szingapúrban lefolytatott közösségi állatorvosi kiküldetést követően úgy tűnik, hogy az állat-egészségügyi helyzet ezekben az országokban a lófélék betegségei tekintetében kielégítő, valamint jól felépített és szervezett szolgálatok ellenőrzik;

mivel Makaóban, Malajziában (félsziget) és Szingapúrban több mint 6 hónapja nem fordult elő takonykór, tenyészbénaság és fertőző hólyagos szájgyulladás, soha nem fordult elő afrikai lópestis és a lovak venezuelai járványos agy- és gerincvelő-gyulladása, és vakcinázást e betegségek ellen nem végeznek;

mivel a makaói, malajziai (félsziget) és szingapúri felelős állat-egészségügyi hatóságok vállalták, hogy a 90/426/EGK irányelv A. mellékletében említett bármely betegség megjelenésének megállapításáról, a velük szemben alkalmazott védőoltási stratégia bevezetéséről vagy e stratégia megváltoztatásáról 24 órán belül, a lófélékre vonatkozó behozatali politika változásáról pedig megfelelő időben értesítik a Bizottságot és a tagállamokat telex, telefax vagy távirat útján;

mivel az állat-egészségügyi feltételeket és állatorvosi bizonyítványokat az érintett harmadik ország állat-egészségügyi helyzetének megfelelően kell elfogadni; mivel ez az eset csak a törzskönyvezett lovakra vonatkozik;

mivel a 79/542/EGK, a 92/260/EGK, a 93/195/EGK és a 93/197/EGK határozatot megfelelően módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 79/542/EGK határozat mellékletének 2. részében a lófélék külön oszlopa az ISO kód betűrendjének megfelelő helyen a következő sorokkal egészül ki:

"MO | Makaó | x" | |

"MY | Malajzia (félsziget) | x" | |

"SG | Szingapúr | x" | |

2. cikk

A 92/260/EGK tanácsi határozat a következőképpen módosul:

1. Az I. melléklet C. csoportjában a harmadik országok jegyzéke a "Makaó", a "Malajzia (félsziget)" és a "Szingapúr" szavakkal egészül ki;

2. A II. C. mellékletben megállapított egészségügyi bizonyítvány címében a harmadik országok jegyzéke a "Makaó", a "Malajzia (félsziget)" és a "Szingapúr" szavakkal egészül ki.

A II. C. melléklet 6. lábjegyzetében "Hongkong és Japán" helyébe "Hongkong, Japán, Makaó, Malajzia (félsziget) és Szingapúr" lép.

3. A II. A., B., C., D. és E. melléklet III. fejezete d) pontjának harmadik francia bekezdése a "Makaó", a "Malajzia (félsziget)" és a "Szingapúr" szavakkal egészül ki.

3. cikk

A 93/195/EGK tanácsi határozat a következőképpen módosul:

1. Az I. melléklet C. csoportjában a harmadik országok jegyzéke a "Makaó", a "Malajzia (félsziget)" és a "Szingapúr" szavakkal egészül ki;

2. A II. C. mellékletben megállapított egészségügyi bizonyítvány címében a harmadik országok jegyzéke a "Makaó", a "Malajzia (félsziget)" és a "Szingapúr" szavakkal egészül ki.

4. cikk

A 93/197/EGK tanácsi határozat a következőképpen módosul:

1. Az I. melléklet C. csoportjában a harmadik országok jegyzéke a "Makaó", a "Malajzia (félsziget)" és a "Szingapúr" szavakkal egészül ki;

2. A II. C. mellékletben megállapított egészségügyi bizonyítvány címében "Hongkong és Japán" helyébe "Hongkong, Japán, Makaó, Malajzia (félsziget) és Szingapúr" lép.

A II. C. melléklet 5. lábjegyzetében "Hongkong és Japán" helyébe "Hongkong, Japán, Makaó, Malajzia (félsziget) és Szingapúr" lép.

5. cikk

Ennek a határozatnak a tagállamok a címzettjei.

Kelt Brüsszelben, 1994. július 27-én.

a Bizottság részéről

René Steichen

a Bizottság tagja

[1] HL L 157., 1992.6.10., 28. o.

[2] HL L 224., 1990.8.18., 42. o.

[3] HL L 137., 1994.6.1., 72. o.

[4] HL L 146., 1979.6.14., 15. o.

[5] HL L 187., 1994.7.22., 11. o.

[6] HL L 130., 1992.5.15., 67. o.

[7] HL L 86., 1993.4.6., 1. o.

[8] HL L 86., 1993.4.6., 16. o.

--------------------------------------------------